**Tomaž Lovrenčič**

**Sebenjska 3**

**Bled**

**in**

**Občina Bled, župan ,**

**obcina@bled.si**

**Zadeva: Vaše pismo, ki ste ga 15. 6. 2021 naslovili na župana Občine Bled g. Fajfarja s prošnjo za ukrepanje zaradi vse bolj hrupnih, vsiljivih in drznih preletov letal in helikopterjev preko Bleda – mnenje in predlogi društva**

Spoštovani,

v celoti se strinjamo z vašimi ugotovitvami in predlogi, da se čim bolj zmanjša hrup, ki ga nad Bledom povzročajo preleti različnih letal, helikopterjev, padal in zmajev z motorji, ki so v zadnjem obdobju žal vse pogostejši. Podpiramo tudi vašo iniciativo, da naj občina upošteva določbe Uredbe o hrupu v naravnem in življenjskem okolju, kot tudi, da na občini čim prej sprejmejo ustrezne predpise, ki bodo omogočali učinkovit nadzor in sankcioniranje kršiteljev. Zato pismo naslavljamo tudi na Občino Bled, ki je pristojna za zaščito občanov pred hrupom.

Društvo se zaveda, da nad Bledom, svetovno znanim turističnim krajem, ni smiselno, da bi se preleti letal prepovedali v celoti, zato predlagamo, da se letalom določi ustrezen koridor in višina, kar bi bistveno zmanjšalo hrup, ki je moteč tako za ljudi, kot tudi za živali.

Predlagamo tudi, da se preleti najbolj hrupnih letal nad Bledom prepovejo, kot so npr. športna letala namenjena akrobatiki ipd.

Izredno hrupni so tudi helikopterji, ki Bled in njegove kulturne in naravne znamenitosti preletavajo vse pogosteje na zelo nizkih višinah. Ne glede na to, kdo upravlja helikopter oz. v čigavi lasti je, predlagamo, da občina določi koridor kot tudi minimalno višino, ki jo mora pilot upoštevati, kot tudi, da občina časovno omeji prelete, ki se pogosto izvajajo zgodaj zjutraj ali celo v nočnem času.

Vse bolj se zdravstvena stroka zaveda, da imajo osebe, ki so pogosto obremenjene s čezmerno ravnjo hrupa, velike psihofizične posledice in težave. Ker razvita turistična dejavnost Bled močno obremenjuje kraj in ljudi tudi s hrupom, je potrebno »stanje nad Bledom«, ki ga s pogostimi in nizkimi preleti (kot tudi pod velikimi obrati) nemudoma ustrezno regulirati in nadzirati tudi na lokalnem nivoju, tako jakost zvoka, frekvenco, kot tudi trajanja zvoka.

Ob zaključku naj ponovimo, da društvo podpira vaše predloge in rešitve glede zmanjšanja hrupa, ki ga povzročajo letala, dodatno pa pripominjamo, da naj občina regulira in normativno uredi problem hrupa celovito, tako, da vključi vse potencialne vire hrupa, kot npr. motorni promet, izvedbe ognjemetov, različne športne in kulturne prireditve, uporabo hrupnih delovnih strojev (predvsem vse večjo uporabo puhalnikov, motornih žag..), hrupnih prezračevalnih sistemov v hotelih in prenočiščih, kot tudi gostinskih lokalov, ki imajo »živo glasbo« oziroma predvajajo glasbo preko zvočnikov, ki prenašajo hrup preko odprtih oken, vrat oziroma se izvajajo na prostem dolgo v noč (posebej je problematično nameščanje zmogljivih zvočnikov na terase). O tem je društvo občino že večkrat seznanilo, pogosto tudi o kršitvah obvestilo medobčinski inšpektorat in redarstvo občin Bled, ki je za to pristojno oziroma policijo, če se nanaša na kršitev javnega reda in miru.

Zaradi navedenega in zaradi sprejete strategije,v kateri so opredeljeni cilji, pričakujemo, da bo Bled sprejel najvišje norme za zaščito ljudi, vse z namenom, da se domačini in turisti v tem prekrasnem kraju dobro počutijo in da se bo v bodoče Bled tudi v praksi lahko izkazal kot » Imago paradisi«.

S tem vam izrekamo vso podporo, občino Bled pa naprošamo, da to čim prej uredi, kot tudi kaznuje preko Medobčinski inšpektorat in redarstvo občin Bled, Bohinj, Železniki, kot tudi, da bo občina uvedla ustrezne meritve in monitoring nad hrupom.

S strani občine pričakujemo da se bo na vaše pisanje, kot tudi na dopis društva, aktivno opredelila in nas seznanila z ukrepi, ki jih bo izvedla.

Z lepimi pozdravi!

Predsednik društva Spoštujmo Bled:

Srečko Kunčič

V vednost:

* MIR, mir@bled.si